***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2019-2020 нче уку елы)

**4 нче сыйныф**

**Үткәрү вакыты – 60 минут**

**Максималь балл – 38**

**I. Тестлардан дөрес җавапны билгеләгез.**

1. Нечкә сузык авазлардан гына торган мәкальне билгеләгез. **(2 балл)**

а) *Һәр көннең үз эше бар.*

**ә) *Һәркем үз эшен үзе белә.***

б) *Ун кат укы, бер кат яз.*

в) *Бер галим йөз наданны җиңәр.*

2. Татар алфавитында 15 нче урынында урнашкан хәреф дөрес күрсәтелгән рәтне билгеләгез. **(2 балл)**

а) З;

ә) К;

**б) Л;**

в) Н.

3. Антоним парлар дөрес күрсәтелгән рәтне билгеләгез. **(2 балл)**

а) *зур – биек*;

ә) *акыллы – белемле*;

б) *таза – юан*;

**в) *арзан – кыйбат*.**

4. Кушма сүз дөрес күрсәтелгән рәтне билгеләгез. **(2 балл)**

а) *дәрес*;

ә) *җырчы*;

**б) *карабодай*;**

в) *егерме*.

5. Калын хәрефләр белән бирелгән исемнәрнең килешләре дөрес күрсәтелгән рәтне билгеләгез. **(2 балл)**

*Кул* ***кулны*** *юар, ике кул* ***битне*** *юар.* (Мәкаль)

а) баш килеш;

**ә) төшем килеше;**

б) чыгыш килеше;

в) урын-вакыт килеше.

6. Үткән заман хикәя фигыль кулланылган җөмлә күрсәтелгән рәтне билгеләгез. (2 балл)

а) *Алсу бүген мәктәпкә бара.*

**ә) *Әбием бик тәмле өчпочмак пешерде.***

б) *Бүген мәктәптә волейбол ярышы булачак.*

в) *Агач ботагында кош сайрый.*

7. Мәкальдәге калын хәрефләр белән бирелгән сүзнең төре дөрес күрсәтелгән рәтне билгеләгез. (2 балл)

*Галим булып* ***кем*** *туган?* (Мәкаль)

**а) алмашлык;**

ә) исем;

б) сыйфат;

в) фигыль.

8. Җөмләнең төре дөрес күрсәтелгән рәтне билгеләгез. (2 балл)

*Йөз ел яшә, йөз ел өйрән.* (Мәкаль)

а) хикәя;

ә) сорау;

**б) боеру;**

в) тойгылы.

**II. Теоретик бирем.**

Күпнокталар урынына тиешле сүзләрне өстәп языгыз. (8 балл)

*Сузык авазлар ике төркемгә бүленә:* ***калын*** *һәм* ***нечкә****. Тартык авазны белдерә торган хәрефләр саны –* ***24****. Сыйфат* ***предметның*** *билгесен белдерә. Төшем килеше* ***кемне****?* ***нәрсәне****? сорауларына җавап бирә. Җөмләнең баш кисәкләре –* ***ия*** *һәм* ***хәбәр****.*

**III. Гамәли-иҗади бирем.**

1. Җөмләләрне татар теленә тәрҗемә итеп языгыз. (10 балл)

Сегодня солнечный день. – **Бүген кояшлы көн.**

Ученики учатся в школе. – **Укучылар мәктәптә укый.**

На втором уроке будут писать диктант. – **Икенче дәрестә диктант язачаклар.**

Библиотека не работает. – **Китапханә эшләми.**

Мама купила вкусные яблоки. – **Әни тәмле алма сатып алды.**

2. Сыйфатларның антонимнарын языгыз: (4 балл)

*Җылы* – **салкын**

*Эшчән* – **ялкау**

*Юмарт* – **саран**

*Ак –* **кара**